เหรียญทอง จี้ ผวจ.ขอนแก่น ปลดข้าราชการหญิง ชูสามนิ้ว 
พล.ต.เหรียญทอง จี้ ผวจ.ขอนแก่นดำเนินการเด็ดขาด ด้วยการปลดข้าราชการหญิง สังกัด อบต.หนองเม็ก หลังโพสต์ข้อความ และแสดงท่าทางไม่เหมาะสม ชี้ เป็นคุณสมบัติต้องห้ามในการเป็นข้าราชการตามกฎหมายแค่ตั้งกรรมการสอบ แล้วขอพระราชทานอภัยโทษ ไม่พอกรณี พล.ต.เหรียญทอง แน่นหนา โพสต์เฟซบุ๊กจี้ให้ผู้ว่าราชการจังหวัดขอนแก่น ดำเนินการปลดข้าราชการหญิง สังกัดองค์การบริหารส่วนตำบลหนองเม็ก อ.หนองสองห้อง จ.ขอนแก่น โดยระบุให้ดำเนินการอย่างเด็ดขาดต่อกรณีข้าราชการตำแหน่งนักวิชาการตรวจสอบภายในปฏิบัติการ สังกัดองค์การบริหารส่วนตำบลหนองเม็ก อ.หนองสองห้อง จ.ขอนแก่น ได้โพสต์ข้อความอันแสดงออกถึงการเป็นปฏิปักษ์ต่อพระบาทสมเด็จพระเจ้าอยู่หัว อย่างชัดเจน ถือเป็นคุณสมบัติต้องห้ามในการเป็นข้าราชการตาม พ.ร.บ.หรือกฎหมายที่เกี่ยวข้อง ดังนั้นท่าน ในฐานะผู้บังคับบัญชาสูงสุดของส่วนราชการจังหวัดขอนแก่นจึงต้องแสดงความชัดเจนในการดำเนินการปลดออกจากการเป็นข้าราชการโดยไม่มีเบี้ยหวัด บำเหน็จ บำนาญทันที มิฉะนั้นจะเป็นการเพิกเฉยละเลยอันเป็นความผิดทั้งทางวินัยและอาญาในเวลาต่อมา ได้มีจดหมายเปิดผนึกจากองค์การบริหารส่วนตำบลหนองเม็ก ลงวันที่ 25 ก.ค.2563 เรื่อง ชี้แจงกรณีพนักงานส่วนตำบลโพสต์หรือกระทำการข้อความไม่เหมาะสมลงในสื่อสังคมออนไลน์ (FACEBOOK)เรียนหน่วยงานราชการ หน่วยงานเอกชน และประชาชนชาวไทยทุกคน ตามที่ได้มีกรณีพนักงานส่วนตำบลในสังกัด อบต.หนองเม็ก อ.หนองสองห้อง จ.ขอนแก่น ได้โพสต์ข้อความที่ไม่เหมาะสมลงสื่อสังคมออนไลน์ ในเชิงหมิ่นพระบรมเดชานุภาพและถือเป็นการจาบจ้วงต่อสถาบันพระมหากษัตริย์อันเป็นที่รักและเคารพของปวงชนชาวไทย ในระหว่างการปฏิบัติกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 ก.ค.2563 โดย อบต.หนองเม็ก ได้จัดกิจกรรมขึ้นในวันที่ 23 ก.ค.2563 ณ อบต.หนองเม็ก ซึ่งมีการจัดกิจกรรม 3 กิจกรรม คือ 1.กิจกรรมลงนามถวายพระพรชัยมงคล 2.กิจกรรมปล่อยปลาเฉลิมพระเกียรติ และ 3.กิจกรรมจิตอาสาซ่อมแซมถนนช่วงบ้านวังคูณ หมู่ที่ 4 บ้านบัวแดง หมู่ที่ 5 ต.หนองเม็ก อ.หนองสองห้อง จ.ขอนแก่น ได้มีการเชิญชวนผู้บริหาร สมาชิกสภาองค์การบริหารส่วนตำบลหนองเม็กและพนักงานส่วนตำบลหนองเม็ก ในสังกัดเข้าร่วมกิจกรรมและไม่มีการออกคำสั่งหรือบังคับให้มาเข้าร่วมกิจกรรมดังกล่าวแต่อย่างใดทางหน่วยงานทราบดีว่า ตามประกาศคณะกรรมการมาตรฐานการบริหารบุคคลส่วนท้องถิ่นเรื่องกำหนดมาตรฐานกลางการบริหารงานบุคคลส่วนท้องถิ่น หมวด 1 บททั่วไป ข้อ 3 (3)พนักงานส่วนท้องถิ่น จะต้องเป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทางเป็นประมุข ตามรัฐธรรมนูญแห่งราชอาณาจักรไทยด้วยความบริสุทธิ์ใจ ดังนั้นบุคคลดังกล่าวซึ่งถือว่าเป็นข้าราชการส่วนท้องถิ่นที่จะต้องมีคุณสมบัติตามที่กล่าวมา ทั้งนี้ หน่วยงานได้เห็นความสำคัญ และสนับสนุนการจัดกิจกรรมอันเป็นการเทิดทูนสถาบัน ชาติ ศาสนา และพระมหากษัตริย์ ตลอดจนปลูกฝังให้พนักงานส่วนตำบลได้รู้จักบทบาทหน้าที่ของข้าราชการท้องถิ่นด้วยดีตลอดมาจากกรณีดังกล่าว กระผมในฐานะนายก อบต.หนองเม็ก พร้อมด้วยผู้บริหารพนักงานส่วนตำบลในสังกัด ต้องกราบขออภัยและขอแสดงความเสียใจอย่างสุดซึ้งต่อเหตุการณ์ดังกล่าว หลังจากรับทราบข้อร้องเรียนในช่วงเย็นของวันเกิดเหตุ คือวันที่ 23 ก.ค.2563 ต่อมาในวันที่ 24 ก.ค.2563 ช่วงเช้าก็ได้เรียกประชุมหัวหน้าส่วนราชการในสังกัด และดำเนินการแต่งตั้งคณะกรรมการสอบสวนข้อเท็จจริงทันที โดยพนักงานส่วนตำบลท่านนี้ ได้รับสารภาพว่าเป็นผู้โพสต์ข้อความจริงและสำนึกผิดต่อกรณีดังกล่าวแล้ว จากนี้ไป คณะกรรมการฯจะทำการสรุปผลและจะมีการดำเนินการทางวินัยกับพนักงานส่วนตำบลท่านนี้ตามระเบียบกฎหมายต่อไป เนื่องจากการกระทำดังกล่าวสร้างความเสื่อมเสียต่อตำแหน่งหน้าที่การงานและภาพลักษณ์ขององค์กรที่เกี่ยวข้อง ผลเป็นประการใดจะแจ้งให้ทุกท่านทราบอีกครั้งหนึ่งช่องทางนี้ ทางหน่วยงานต้องขออภัยที่ได้มีการหยุดเผยแพร่เพจองค์การบริหารส่วนตำบลหนองเม็กชั่วคราว เนื่องจากว่ามีผู้เข้ามาสอบถามและร้องเรียนมากมาย และอาจเป็นเหตุให้เกิดความเสียหายและกระทบในวงกว้างต่อไป ซึ่งเราต้องการทราบข้อเท็จจริงจากกรณีนี้ก่อนและเพื่อให้ได้ข้อมูลที่ถูกต้องจึงได้หยุดเผยแพร่เพจชั่วคราว แต่ได้เปิดให้มีการแจ้งข้อร้องเรียนและตอบข้อร้องเรียนผ่านทาง Line official อบต.หนองเม็กตลอดเวลา จากนี้ไปจะดำเนินการเปิดเผยแพร่เพจองค์การบริหารส่วนตำบลหนองเม็กและให้บริการเป็นปกติด้วยความเคารพ นายวสันต์ เปรมศรี นายก อบต.หนองเม็กอย่างไรก็ตาม ภายหลังจากมีจดหมายเปิดผนึกจาก นายก อบต.หนองเม็ก ถูกเผยแพร่ออกไป ทาง พล.ต.เหรียญทอง แน่นหนา โพสต์ข้อความในเฟซบุ๊กอีกครั้งว่า มีข่าวแจ้งมาว่า องค์การบริหารส่วนตำบลหนองเม็กและส่วนราชการจังหวัดขอนแก่น จะตั้งกรรมการสอบสวน น.ส.สุชญาดา โชคชัย แล้วจะใช้การขอพระราชทานอภัยโทษเพื่อให้โอกาส น.ส.สุชญาดา โชคชัย ได้รับราชการต่อไป ผมขอเตือนผู้บังคับบัญชาองค์การบริหารส่วนตำบลหนองเม็กและส่วนราชการจังหวัดขอนแก่นว่า น.ส.สุชญาดา โชคชัย มีลักษณะอันเป็นการต้องห้ามในการเป็นข้าราชการหรือเป็นพนักงานหน่วยงานรัฐอย่างชัดเจนแล้วนะครับ หากผู้บังคับบัญชาองค์การบริหารส่วนตำบลหนองเม็กและส่วนราชการจังหวัดขอนแก่นคิดว่าขอพระราชทานอภัยโทษแล้วจบกันผมขอเรียนว่าผมจะเดินหน้าเอาผิดผู้บังคับบัญชาองค์การบริหารส่วนตำบลหนองเม็กและหัวหน้าส่วนราชการจังหวัดขอนแก่นที่เกี่ยวข้องทุกลำดับชั้นอย่างถึงที่สุดและในทันทีมีคนดี มีความสามารถ มีคุณสมบัติจงรักภักดีต่อสถาบันพระมหากษัตริย์ที่ยังว่างงานอีกมากมาย แล้วทำไมจึงพยายามปกป้องให้โอกาสข้าราชการเลวๆเยี่ยงนี้ไว้เล่าครับทำไมจึงไม่ส่งเสริมคนดีตามที่พระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรทรงสอนไว้เล่าครับผู้บังคับบัญชาและข้าราชการทุกนายในสังกัด อบต.หนองเม็กและส่วนราชการจังหวัดขอนแก่น ไม่มีสำนึกนี้กันหรืออย่างไรหากให้โอกาสข้าราชการเลวคนนี้ หรือดึงเรื่อง เตะถ่วง รับรองว่า อบต.หนองเม็กและส่วนราชการจังหวัดขอนแก่นจะได้รู้ดีรู้ชั่วกัน.
พล.ต.เหรียญทอง จี้ ผวจ.ขอนแก่นดำเนินการเด็ดขาด ด้วยการปลดข้าราชการหญิง สังกัด อบต.หนองเม็ก หลังโพสต์ข้อความ และแสดงท่าทางไม่เหมาะสม ชี้ เป็นคุณสมบัติต้องห้ามในการเป็นข้าราชการตามกฎหมาย
ชูสามนิ้ว,โพสต์ชูสามนิ้ว,อบต.หนองเม็ก,เหรียญทอง แน่นหนา,ข่าวขอนแก่น,ข่าวทั่วไป